CELEX: 62022TN0057
Language: lv
Date: 2022-01-28 00:00:00
Title: Lieta T-57/22: Prasība, kas celta 2022. gada 28. janvārī – Ungārija/Komisija

14.3.2022   
            
            
               LV
            
            
               Eiropas Savienības Oficiālais Vēstnesis
            
            
               C 119/57
            
         
      Prasība, kas celta 2022. gada 28. janvārī – Ungārija/Komisija
      (Lieta T-57/22)
      (2022/C 119/80)
      Tiesvedības valoda – ungāru
      
         Lietas dalībnieki
      
      
         Prasītāja: Ungārija (pārstāvji: M. Z. Fehér un G. Koós)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas lēmumu (ES) 2021/2020 (2021. gada 17. novembris), ar ko no Eiropas Savienības finansējuma izslēdz konkrētus izdevumus, kuri dalībvalstīm radušies Eiropas Lauksaimniecības garantiju fonda (ELGF) un Eiropas Lauksaimniecības fonda lauku attīstībai (ELFLA) satvarā (1), daļā, kura attiecas uz Ungāriju un ar kuru no Eiropas Savienības finansējuma tiek izslēgts finansiālais atbalsts, kas noteikts 2018.–2019. gadam saistībā ar trūkumiem galvenajās kontrolēs “Pārbaudes, kurās noskaidro piekļuvi pieprasītajam atbalstam” un “Atbalsta, tostarp administratīvo samazinājumu un sodu, aprēķina pareizība”;
               
            
                  —
               
               
                  piespriest Komisijai atlīdzināt tiesāšanās izdevumus.
               
            
         Pamati un galvenie argumenti
      
      Ungārijas valdība apgalvo, ka Ungārija neesot pārkāpusi noteikumus par pārbaudēm, kurās noskaidro piekļuvi pieprasītajam atbalstam, un ka katras ražotāju organizācijas pārdotās produkcijas vērtība neesot tikusi aprēķināta nepareizi. Ungārijas prakse atbilstot Regulas 543/2011 (2) 42. panta un 50. panta 7. punkta prasībām. Trūkumu neesot arī saistībā ar pārbaudēm par darbības programmu atbalsttiesīgumu, un Ungārijas iestāde esot rīkojusies atbilstoši Regulas 543/2011 104. panta 2. punktā noteiktajam.
      Ungārija esot piemērojusi atbilstošus korekcijas pasākumus saistībā ar vērtējumiem attiecībā uz otro trūkumu galvenās kontroles (“Atbalsta, tostarp administratīvo samazinājumu un sodu, aprēķina pareizība”) darbībā, un tāpēc neesot pamata piemērot finanšu korekciju attiecībā uz izdevumiem, kas saistīti ar 2018. un 2019. finanšu gadu.
      
         (1)  OV 2021, L 413, 10. lpp.
      
      
         (2)  Komisijas Īstenošanas regula (ES) Nr. 543/2011 (2011. gada 7. jūnijs), ar ko nosaka sīki izstrādātus noteikumus Padomes Regulas (EK) Nr. 1234/2007 piemērošanai attiecībā uz augļu un dārzeņu un pārstrādātu augļu un dārzeņu nozari (OV 2011, L 157, 1. lpp.).